
република българия

Министерство на транспорта, информационните технологии и съобщенията

Изпълнителна агенция

ПРОУЧВАНЕ И ПОДДЪРЖАНЕ НА РЕКА ДУНАВ

|  |  |
| --- | --- |
|  |  |

**О Б Я В А**

На основание чл. 4, ал. 2 от Наредбата за условията и реда за извършване на оценка на въздействието върху околната среда (посл. изм. ДВ бр.3/2018г.),

**Изпълнителна агенция „Проучване и поддържане на река Дунав“ (ИАППД)**

**гр. Русе, ул. „Славянска“ №6**

У В Е Д О М Я В А

Всички заинтересовани физически и юридически лица, че има инвестиционно предложение с предмет **„Подобряване на условията за корабоплаване в общия българо-румънски участък на р. Дунав“.** Основната цел на проекта е да се изпълнят технически решения с цел подобряване на корабоплавателните условия по р. Дунав в общия българо-румънски участък и да се осигури безопасно провеждане на транспортна дейност по течението на реката през цялата година, в съответствие с препоръките на Дунавската комисия в Будапеща.

Проектът предлага редица от дейности като: драгиране на навигационния канал (основно и поддържащо драгиране), извършване на дейности, защитаващи бреговете от ерозия, изграждане на буни, шеврони и/или острови.

Хидротехническите дейности в рамките на настоящото предложение ще бъдат извършени в коритото на реката и на брега, в критичните зони за плаване на румънска и българска територия между ркм 845.5 и ркм 375.

В навигационния сектор, администриран от румънската страна, са определени три критични зони, в които са очертани критични точки, както следва:

* **Критична зона 1** от ркм 850 до ркм 818, която включва критични точки Гарла Маре и Салчия;
* **Критична зона 2** от ркм 786 до ркм 755, която включва критични точки Богдан Сечан и Добрина;
* **Критична зона 3** от ркм 678 до ркм 625, която включва критичните точки на Бекет и Корабия.

За навигационния сектор, администриран от българска страна, са определени две критични зони, в които са очертани критични точки, както следва:

* **Критична зона 4** от ркм 577 до ркм 520, която включва критични точки Белене, Вардим, Янтра и Батин;
* **Критична зона 5** от ркм 428 до ркм 401, която включва критичните точки Косуи и Попина.

Предложените варианти за всяка критична точка съдържат няколко специфични решения, приложими за всеки сектор, в зависимост от местните хидроморфологични условия.

Предвид мащаба на работата, която трябва да бъде извършена и големия брой критични точки по отношение на корабоплаването, изпълнението на инвестиционното предложение ще се осъществи в няколко етапа. Изпълнението на етапи е направено с оглед на хидроморфологичните условия и трудността на навигационните условия от всяка критична точка.

Предвидено е през целия период на реализация на инвестиционното предложение да се извършват мониторингови дейности за въздействието на изградените съоръжения върху околната среда и хидроморфологичните условия, като при необходимост изградените структури могат да бъдат преконфигурирани.

Допълнителна информация за инвестиционното предложение можете да намерите на сайта на МОСВ, в общинската администрация, както и на сайта на ИАППД на адрес: <http://appd-bg.org/about/announcements>.

Писмени мнения и становища могат да се подават в сградата на съответната общинска администрация, в РИОСВ или в Министерство на околната среда и водите.

**ПАВЛИН ЦОНЕВ**

*Изпълнителен директор на ИАППД*